PROJEKTS

**Par grozījumiem Alūksnes novada pašvaldības domes 26.05.2022. lēmumā Nr. 179**

**“Par atlīdzību Alūksnes novada pašvaldībā”**

Pamatojoties uz Pašvaldību likuma 10. panta pirmās daļas ievaddaļu, 50. panta pirmo daļu,

Izdarīt Alūksnes novada pašvaldības domes 26.05.2022. lēmumā Nr.179 “Par atlīdzību Alūksnes novada pašvaldībā” šādus grozījumus:

1. Aizstāt lēmuma tiesiskajā pamatojumā atsauci uz likuma “Par pašvaldībām” 5.  panta sesto daļu, 21. panta pirmās daļas 13. punktu, 41. panta pirmās daļas 2. punktu uz “Pašvaldību likuma 10. panta pirmās daļas ievaddaļu, 50. panta pirmo daļu”.
2. Papildināt noteikumu Nr.2/2022 “Par atlīdzību Alūksnes novada pašvaldībā” 6.5. punktu ar šādiem apakšpunktiem:

“6.5.1. Darbinieku mēnešalga nākamajam kalendārajam gadam tiek pārskatīta, ņemot vērā izmaiņas nākamā gada bāzes mēnešalgā.

6.5.2. Darbinieku mēnešalga tiek aprēķināta no amata mēnešalgu grupai noteiktā nākamā gada intervāla minimuma atņemot darbinieku esošo mēnešalgas apmēru, iegūto starpību vienmērīgi sadalot pa gadiem (līdz 2027. gadam) un kā pieaugumu pievienojot pie esošās mēnešalgas.

6.5.3. Darbiniekiem, kuru amata mēnešalgas grupai noteiktais nākamā gada mēnešalgas intervāla minimums ir zemāks par minimālās mēneša darba algas apmēru normālā darba laika ietvaros, tiek noteikts atšķirīgs nākamā gada mēnešalgas minimums.

6.5.4. Darbiniekiem, kuriem esošā mēnešalga pārsniedz noteikto amata mēnešalgas grupas kalendārā gada minimumu, tiek saglabāta esošā mēnešalga.

6.5.5. Izpilddirektors pēc nepieciešamības vai pamatojoties uz iestādes vadītāja motivētu iesniegumu un izpilddirektora veiktu izvērtējumu, var rosināt Domei atsevišķiem darbiniekiem noteikt citādu mēnešalgu, nepārsniedzot attiecīgo darbinieku amatam noteikto mēnešalgu grupas intervāla maksimumu.”

1. Lēmums stājas spēkā 2024. gada 1. janvārī.